Document ID: 32013R0484

IZVEDBENA UREDBA KOMISIJE (EU) št. 484/2013
z dne 24. maja 2013
o spremembi Uredbe (ES) št. 718/2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA) (1) (v nadaljnjem besedilu: Uredba IPA) in zlasti člena 3(3) Uredbe,
ob upoštevanju naslednjega:
(1)
Uredba Komisije (ES) št. 718/2007 z dne 12. junija 2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA) (2) določa natančna navodila za izvajanje Uredbe IPA.
(2)
Za dosego ciljev na področjih pomoči v okviru komponente pomoči pri prehodu in vzpostavljanju institucij je pri nekaterih dejavnostih, na primer tistih, ki prispevajo k reševanju stanovanjske problematike beguncev in razseljenih oseb na zahodnem Balkanu, upravičenost izdatkov za nakup zemljišča in obstoječih zgradb nujna in pomeni temelj dejavnosti. Upravičenost izdatkov za nakup zemljišča in obstoječih zgradb je treba določiti v novem odstopanju.
(3)
Uredbo (ES) št. 718/2007 bi bilo zato treba ustrezno spremeniti.
(4)
Določbe te uredbe so v skladu z mnenjem Odbora IPA -
SPREJELA NASLEDNJO UREDBO:
Člen 1
V členu 66(3) Uredbe (ES) št. 718/2007 se doda naslednja točka (d):
„(d)
nakup zemljišča in obstoječih zgradb, če to upravičuje narava dejavnosti.“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. maja 2013

Labels: 1
5
0
3
18
15